**Učebné osnovy**

|  |  |
| --- | --- |
| **Názov predmetu** | **Konverzácia v anglickom jazyku** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník**  | ôsmy |
| **Škola** (názov, adresa) | **Súkromná základná škola** **Oravská cesta 11****Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**Charakteristika predmetu**

Cieľom predmetu Konverzácia v anglickom jazyku je stavať na doterajších zručnostiach, ktoré získali žiaci počas hodín angličtiny. Témy sú konštalované na používanie gramatiky a slovnej zásoby, ktorú sa deti učia. Žiakom sa poskytuje možnosť praktizovať konverzáciu a budovať dôveru v rozprávanie po anglicky v jednotlivých simulovaných situáciách. Tento predmet by mal pomáhať žiakom používať ich jazykové zručnosti v skutočných životných situáciách, v prezentáciách a vyjadrovaní názorov na svet okolo nich.

**Iné zámery**

Počas hodín konverzácie žiaci získajú znalosti z anglicky hovoriacich krajín ako aj odlišných kultúr a životných štýlov. Predovšetkým komunikačné zručnosti sa zlepšia a vytvorí sa prostredie na zefektívnenie práce v dvojiciach, skupinách, ale i individuálne.

## Štandardy

Konverzácia je vyučovaná cez rôzne stimulované a zaujímavé metódy. Predovšetkým sú to hry na uvedenie do problematiky, novej slovnej zásoby a zaistenie toho, že žiaci začnú rozprávať. Príklady dobrých konverzácií sú modelované pre žiakov v mnohých spôsoboch, takže môžu počuť a vidieť, ako by sa malo rozprávať.

Žiaci dostanú veľké množstvo času na rozprávanie, praktizovanie vlastných jazykových zručností a premýšľanie pomocou novej slovnej zásoby, gramatiky, ako i gramatických štruktúr. Čas na rozprávanie môže mať mnoho foriem – od rolových hier až po prezentácie. Žiaci tak môžu ukázať svoje konverzačné zručnosti celej triede.

**Stratégia**

Konverzácia je vyučovaná cez množstvo stimulujúcich a zaujímavých metód. Žiaci sa naučia veľké množstvo rôznych typov konverzácie – práca v skupine, v dvojici, individuálna práca. Powerpointové prezentácie, pracovné listy a modelovanie správnych konverzačných tém sa používajú kvôli plnému využitiu a napĺňaniu plánov. Pozornosť sa však zameriava aj na výslovnosť a opakovanie niektorých foriem písania čiarok.

Nástroje učenia ako hry, kvízy, obrázky, rolové hry, multimédiá sú dôležité pri vytváraní a stimulovaní prostredia. DVD médiá, piesne a interaktívne aktivity na internete sú takisto užitočnou cestou zdokonaľovania učenia.

**Literatúra / zdroje**

Hlavným učebným zdrojom pre vyučovanie konverzácie je kniha Project, ktorá je pevnou súčasťou literatúry v anglickom jazyku. Iné zdroje sú prebrané z Cutting Edge kníh – základná a stredná úroveň. Dôležité stránky sú [www.primaryresources.co.uk](http://www.primaryresources.co.uk) a [www.youtube.com](http://www.youtube.com). Množstvo DVD je taktiež určených na hodinu s ohľadom na úroveň vedomostí a zručností.

Project 4 Third Edition: Student's Book

Tom Hutchinson

OUP Oxford 2008

Oxford Word Skills – Basic

Ruth Gairns and Stuart Redman

OUP Oxford, 2008

Challenges 1: Students‘ book

Michael Harris and David Mower

Pearson Longman, 2006

[Cutting Edge Starter Students Pack](http://www.amazon.co.uk/Cutting-Edge-Starter-Students-Pack/dp/1405852267/ref%3Dsr_1_2?ie=UTF8&qid=1315215803&sr=8-2)

Sarah Cunningham, Peter Moor and Frances Eales

ELT Longman, 2007

[New Cutting Edge Elementary Students Book](http://www.amazon.co.uk/Cutting-Edge-Elementary-Students-CD-ROM/dp/1405852275/ref%3Dsr_1_2?ie=UTF8&qid=1315215765&sr=8-2)

Sarah Cunningham, Peter Moor and Frances Eales

ELT Longman, 2007

**Literatúra / zdroje**

Hlavným učebným zdrojom pre vyučovanie konverzácie je kniha Project, ktorá je pevnou súčasťou literatúry v anglickom jazyku. Iné zdroje sú prebrané z Cutting Edge kníh – základná a stredná úroveň. Dôležité stránky sú [www.primaryresources.co.uk](http://www.primaryresources.co.uk) a [www.youtube.com](http://www.youtube.com). Množstvo DVD je taktiež určených na hodinu s ohľadom na úroveň vedomostí a zručností.

**VZDELÁVACÍ ŠTANDARD**

|  |  |
| --- | --- |
| **Obsahový štandard** | **Výkonový štandard** |
|
| Predstaviť novú slovnú zásobu týkajúcu sa zamestnania použitím interaktívnych aktivít.Žiaci budú v pároch zisťovať na akú prácu sú predurčení a prečoPočúvanie modelovej koverzácie a rozprávanie v pároch.Rozprávanie pred triedou o svojom budúcom povolaní a práci. | Žiaci vedia použiť novú slovnú zásobu o práci.Žiaci vedia hovoriť o práci, ktorú by radi robili v budúcnosti. |
| Použitie obrázkov rôznych miest a predstavenie novej slovnej zásoby na opísanie miesta.Spev, ktorý opisuje miesto vo svete.Pocúvanie modelovej koverzácie a opis miesta v pároch.Žiaci pripravia prezentáciu o mieste, ktoré sa im páči. | Žiaci vedia použiť novú slovnú zásobu na opísanie miesta.Žiaci vedia rozprávať o mieste, ktoré sa im páči. |
| DVD klip s ukážkou rodiny a vzťahov.Predstavenie “praktického jazyka” použitím interatívnej aktivity.Žiaci diskutujú o pravidlách v ich rodinách a o zmenách, ktoré sa udiali od piatého ročníka.Potom vymyslia 5 pravidiel pre dobrú rodinuŽiaci vedia rozprávať o živote v minulosti, ako ich rodičia, starí rodičia žili. | Žiaci vedia vyjadriť svoj názor na rodinný život.Žiaci vedia rozprávať o živote v rodinách kedysi. |
| Žiaci preskúmajú život slávnej osoby.Žiaci vytvoria rozhovor, kde sami budú známou osobnosťou. Použitie predpripraveného pracovného zošitu.Musia pri rozhovore používať jednoduchý minulý a predprítomný čas.Všetci žiaci predvedú svoje rozhovory pred triedou. | Žiaci vedia používať jednoduchý minulý čas a predprítomný čas správne. |
| Žiaci sú hodnotení na základe toho, ako vytvárajú otázky a na otázky odpovedajú z predchádzajúcich hodín koverzácie. Hodnotenie sa realizuje formou interaktívnych aktivít.  | Žiaci vedia rozprávať o všetkých témach v konverzačných plánoch. |
| Žiaci pozerajú DVD na úrovni zodpovedajúcej ich vedomostiam a vekuIch úlohou je počúvať s porozumením a odpovedať na otázky o filme a nových frázach, ktoré počuli.Žiaci potom použijú nové frázy v krátkej konverzácii. | Žiaci sú lepší poslucháči a vedia používať nové frázy |
| Použitie interaktívnych aktivít na poskytnutie informácii žiakom čo je pre nich dobre a čo je pre nich zlé. Žiaci budú v pároch rozprávať a rozhodnú sa, či budú súhlasiť s informáciou.Žiaci budú vedieť dať vlastnú radu, čo je pre nich dobré a čo zlé Žiaci robia rozhovory o životnom štýle so svojimi spolužiakmi. | Žiaci vedia dať raduŽiaci vedia správne používať “must” a “should”Žiaci vedia rozprávať o životnom štýle mladých ľudí. |
| Svet o životnom prostredí.Použitie hry na získanie kľúčových fráz pre debatu.Rozdelenie triedy na polovicu a vytvorenie argumentov k problému životného prostredia.Žiaci budú mať otázky, aby mohli správne diskutovaž na daný problém.Žiaci budú debatovať v malých skupinách. | Žiaci vedia vytvoriť argumenty k morálnej dileme.Žiaci vedia využiť jazyk v debate. |
| Jazyková hra – prídavné mená a príslovkyDať žiakom obrázky, o ktorých budú rozprávať príbeh. Žiaci budú diskutovať v pároch.Budú musieť rozhodnúť o žánri a použití rozličných prísloviek a prídavných mien pre vytvorenie príbehu.Žiaci vystúpia pred triedou. | Žiaci vedia používať prídavné mená a príslovky efektívne pri rozprávaní príbehu.Žiaci analyzujú texty, kompletizujú informácie a prezentujú v rôznych podobách (video, prezentácia - papier, elektronická) |
| Použitie interaktívnej aktivity na predstavenie fráz, ktoré budú žiaci používať pri presviedčaní v debate.Rozdeliť triedu do malých skupín, kde budú žiaci vytvárať argument o používanie zvierať na lekársky výskum.Žiaci budú mať otázky, ktoré im napomôžu v debate.Žiaci budú debatovať v malých skupinách. | Žiaci vedia vytvoriť argumenty k morálnej dileme.Žiaci vedia používať presvedčivé argumenty |
| Žiaci sledujú DVD o ľuďoch s rôznymi emóciami a pýtajú sa spolužiakov, ako by sa cítili v tej situácii oni. Žiaci obdržia slovnú zásobu, ktorá im umožní rozprávať správne o pocitoch a emóciách.Žiaci vypĺňajú pracovný list o sebe.Žiaci rozprávajú o ich emóciách, premýšľajú o čase, kedy prežívali tieto emócie a rozprávať o nich kamarátovi.Žiaci vypracujú projekt o sebe a prezentujú ho pred triedou.Žiaci sa učia o pocitoch z textu piesne. | Žiaci vedia vyjadriť pocity a nálady, emócie.Žiaci vedia zreprodukovať text piesne. |
| Žiaci uvažujú nad rôznymi situáciami, kde by mohli využiť konverzovanie.V skupinách vyhľadávajú možnosti, ako správne konverzovať a používať jednotlivé frázy. Žiaci prezentujú svoje dialógy pred zvyškom triedyŽiaci pracujú na scenári výletu do Anglicka z finančnej stránky. | Žiaci vedia konverzovať na rôzne životné situácie, ale i v nich.Žiaci vedia zostaviť scenár výletu, opísať ho a finančné ho pripraviť. |
| Žiaci pozerajú DVD vhodné na ich úroveň. Ich úlohou je počúvať s porozumením a používať nové frázy, ktoré využijú v každodenných dialógoch. | Žiaci vedia lepšie počúvať a používať nové frázy.  |

**HODNOTENIE PREDMETU**

Hodnotenie úrovne vedomostí a zručností sa realizuje na základe Metodického pokynu č. 22/2011 na hodnotenie žiakov

* Predmetom hodnotenia a klasifikácie v predmete KAJ je cieľová komunikačná úroveň žiaka v jednotlivých ročníkoch v súlade s platnými učebnými osnovami a vzdelávacími štandardmi.
* Hodnotenie a klasifikácia v predmete KAJ sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
* Pri hodnotení v predmete KAJ sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
* Kritériá klasifikácie musia byť v súlade s požadovanou úrovňou ovládania anglického jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.

Hodnotenie žiakov je realizované sumatívne i formatívne, teda známkami. Súčasťou hodnotenia práce žiakov na vyučovaní a jeho výsledkov je aj ústne hodnotenie, percentuálne hodnotenie, vystavovanie žiackych prác, prezentovanie žiackych prác.

Zároveň v rámci vyučovacieho procesu využívame humanisticky orientované slovné hodnotenie /pochvala/ i sebahodnotenie žiakov. Žiakov s poruchami učenia hodnotíme iným spôsobom (s prihliadnutím na ich špecifické poruchy učenia ). Výkon, ale najmä snahu na hodine, pri príprave oceníme (chválime, verbálne, neverbálne – súhlasným prikývnutím, úsmevom), pretože to pôsobí vysoko pozitívne, povzbudzuje k ďalšiemu úsiliu. Slabší výkon nekritizujeme, nezosmiešňujeme. Hodnotenie musí mať motivačnú funkciu.

**Kritériá hodnotenia žiaka**

Pri hodnotení výkonu žiaka v anglickom jazyku sledujeme najmä úroveň jeho rečových zručností t.j.

* počúvanie s porozumením
* čítanie s porozumením
* hovorenie
* písanie

Pri hodnotení berieme do úvahy:

* do akej miery je žiak schopný realizovať komunikáciu v cudzom jazyku,
* do akej miery lexikálne a gramatické chyby narušujú zrozumiteľnosť a dorozumievanie,
* hľadisko jazykovej správnosti pri používaní bežnej slovnej zásoby a frekventovaných gramatických štruktúr,
* hľadisko štylistickej adekvátnosti – formálnosť a neformálnosť vyjadrovania s ohľadom na situáciu prejavu,
* rýchlosť prejavu a pohotovosť reakcie s prihliadnutím na individuálne rozdiely medzi žiakmi,
* rozsah slovnej zásoby žiaka a jej využitie prostredníctvom gramatických štruktúr.

Pri hodnotení ústnej odpovede by sme mali hovoriť o škále akceptovateľnosti a komunikatívnej efektívnosti odpovede. Kritériom by mala byť zrozumiteľnosť. Ak je odpoveď dobrá i napriek gramatickým chybám, žiak spracoval informáciu a zaslúži si za ňu istý kredit.

**Pri ústnej odpovedi hodnotíme:**

* hranie úloh – dialóg
* opis obrázka
* reprodukcia textu

Pri hodnotení ústnej odpovede nám pomáhajú nasledovné kritériá:

* plynulosť reči – 20%
* výslovnosť a intonácia – 20%
* rozsah slovnej zásoby – 20%
* komunikatívna schopnosť – 20%
* gramatická presnosť – 20%

Spolu 100% - pri premene na známku postupujeme nasledovne:

100% - 90% výborný (1)

89% - 75% chválitebný (2)

74% - 50% dobrý (3)

49% - 30% dostatočný (4)

menej ako 29% nedostatočný (5)

***Výborný (1)***

Dobrá výslovnosť, veľmi málo gramatických chýb, plynulý prejav bez dlhých odmlčaní sa, učiteľ kladie málo otázok, aby si spresnil, či žiak učivu rozumie, odpovede na otázky sú okamžité a vyčerpávajúce.

***Chválitebný (2)***

Miestami chyby vo výslovnosti, niekoľko gramatických chýb, väčšina viet je však správna, v prejave nie je veľa prestávok, je pomerne plynulý, učiteľ položí viac otázok na spresnenie odpovede, odpovede na otázky sú vyčerpávajúce, žiak reaguje pohotovo.

***Dobrý (3)***

Miestami chyby vo výslovnosti, niekoľko gramatických chýb, ktoré spôsobujú problémy pri porozumení, prejav s kratšími prestávkami, žiak hľadá slová, robí chyby v gramatických štruktúrach, učiteľ kladie viac otázok na spresnenie, žiakove odpovede sú menej vyčerpávajúce.

***Dostatočný (4)***

Častejšie chyby vo výslovnosti, veľa gramatických chýb, ktoré spôsobujú problémy pri porozumení, prejav s dlhšími prestávkami, nedostatočná základná slovná zásoba, obmedzený rozsah gramatických štruktúr, odpovede na otázky nezodpovedajú rozsahu i obsahu učiva, žiak nie vždy vie odpovedať na otázky učiteľa.

***Nedostatočný (5)***

Časté chyby vo výslovnosti, množstvo gramatických chýb, ktoré spôsobujú nezrozumiteľnosť prejavu, nedostatočná slovná zásoba, neschopnosť použiť základné gramatické štruktúry, žiak nevie odpovedať na otázky učiteľa.

**Hodnotenie písomného prejavu :**

Na hodinách KAJ sa ako písomný prejav hodnotí predovšetkým spracovanie konkrétnej konverzačnej témy, ale i písanie podľa osnovy (žiadosť, objednávka, list priateľovi).

V písomnom prejave hodnotíme:

* + spracovanie úlohy – obsah
	+ presnosť a vhodnosť gramatických štruktúr
	+ lexikálnu stránky písomného prejavu
	+ štylistickú stránku písomného prejavu
	+ kompozíciu

***Hodnotenie:***

***Výborný (1)***

Vyčerpávajúca a adekvátna odpoveď na danú tému, správne použité gramatické štruktúry, pestrá slovná zásoba, takmer bez pravopisných chýb, chyby neprekážajú pri zrozumiteľnosti text, jasná logická výstavba celej práce, prehľadná kompozícia.

***Chválitebný (2)***

Žiak zvládne úlohy vo veľkej miere, ale vynechá alebo pridá informácie, ktoré s témou nesúvisia, väčšinou vhodne použité gramatické štruktúry, dobrá slovná zásoba s malými chybami, zopár štylistických nepresností pri výstavbe textu a spájaní viet, menej prehľadná kompozícia.

***Dobrý (3)***

Vcelku adekvátna odpoveď na danú tému, ale s istými medzerami alebo zbytočnými informáciami, zopár chýb v gramatike a lexike, miestami nezrozumiteľnosť textu, ale celkovo text zrozumiteľný, viacero chýb v pravopise, stavbe viet a súvetí, menej prehľadná kompozícia.

***Dostatočný (4)***

Spracovaná len časť otázky, veľké medzery v používaní gramatických štruktúr, text vo väčšej miere nezrozumiteľný kvôli chybám v gramatike, slabá slovná zásoba, veľa chýb v stavbe viet a súvetí, neprehľadná kompozícia.

***Nedostatočný (5)***

Neadekvátna odpoveď, len málo sa vzťahujúca k téme, takmer celý text nezrozumiteľný kvôli chybám v gramatike, slabá slovná zásoba, nelogická stavba viet, neprehľadná kompozícia.

**Kompetencie**

Žiaci vedia

* používať slovnú zásobu o práci
* rozprávať o práci, ktorú by radi chceli robiť v budúcnosti,
* používať rôzne časy pri rozprávaní príbehu,
* používať nové slová o odevoch,
* vyjadrovať preferencie v obliekaní,
* vyjadrovať názory na rodinný život,
* používať podmienkové vety (druhá podmienka),
* používať predprítomný čas a minulé časy správne,
* rozprávať o všetkých témach v pláne konverzácie,
* dať radu,
* používať modálne slovesá,
* používať argumenty o morálnej dileme,
* používať jazyk pri debate,
* používať prídavné mená, príslovky efektívne pri rozprávaní príbehu,
* používať presvedčovacie argumenty,
* vyjadrovať pocity a emócie,
* konverzovať na rôzne témy života

**Váhy známok:**

Váhy známok jednotlivých jazykových zručností sa riadia aktuálnymi inštrukciami predmetovej komisie cudzích jazykov pre aktuálny školský rok.